CELEX: 32014D0818
Language: et
Date: 2014-11-18 00:00:00
Title: 2014/818/EL: Komisjoni rakendusotsus, 18. november 2014 , millega lükatakse tagasi taotlus tühistada Euroopa Parlamendi ja nõukogu määrusega (EL) nr 1151/2012 ette nähtud kaitstud päritolunimetuste ja kaitstud geograafiliste tähiste registris registreeritud nimetus [Jihočeská Zlatá Niva (KGT)] (teatavaks tehtud numbri C(2014) 8425 all)

20.11.2014   
            
            
               ET
            
            
               Euroopa Liidu Teataja
            
            
               L 333/23
            
         KOMISJONI RAKENDUSOTSUS,
   18. november 2014,
   millega lükatakse tagasi taotlus tühistada Euroopa Parlamendi ja nõukogu määrusega (EL) nr 1151/2012 ette nähtud kaitstud päritolunimetuste ja kaitstud geograafiliste tähiste registris registreeritud nimetus [Jihočeská Zlatá Niva (KGT)]
   
      
         (teatavaks tehtud numbri C(2014) 8425 all)
      
   
   (Ainult slovakikeelne tekst on autentne)
   
      (2014/818/EL)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 54 lõiget 1,
   ning arvestades järgmist:
   
               (1)
            
            
               Määruse (EL) nr 1151/2012 artikli 54 lõike 1 esimese lõiguga on ette nähtud, et väljaspool registreeritud nimetusega turustatava toote tootja taotlust võib komisjon tühistada kaitstud geograafilise tähise registreerimise, kui spetsifikaadi tingimuste järgimine ei ole tagatud või kui vähemalt seitsme aasta jooksul ei ole kaitstud geograafilise tähisega toodet turule lastud.
            
         
               (2)
            
            
               Komisjon vaatas läbi kaitstud geograafilise tähise „Jihočeská Zlatá Niva” registreerimise tühistamise taotluse, mille Slovakkia esitas 20. septembril 2013 ja komisjon sai kätte 27. septembril 2013.
            
         
               (3)
            
            
               Kõnealune tühistamistaotlus ei kuulu kummagi määruse (EL) nr 1151/2012 artikli 54 lõike 1 esimeses lõigus osutatud juhtumi alla ega vasta seega nimetatud artikliga ette nähtud tingimustele.
            
         
               (4)
            
            
               Osutatud üksikasju arvesse võttes tuleks Slovakkia esitatud kaitstud geograafilise tähise „Jihočeská Zlatá Niva” registreerimise tühistamise taotlus tagasi lükata.
            
         
               (5)
            
            
               Käesoleva otsusega ettenähtud meede on kooskõlas põllumajandustoodete kvaliteedipoliitika komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Kaitstud geograafilise tähise „Jihočeská Zlatá Niva” tühistamise taotlus lükatakse tagasi.
   Artikkel 2
   Käesolev otsus on adresseeritud Slovaki Vabariigile.
   
      Brüssel, 18. november 2014
      
         
            Komisjoni nimel
         
         
            komisjoni liige
         
         Phil HOGAN
      
   
   
      (1)  ELT L 343, 14.12.2012, lk 1.